text: Brand i Fredericia: Tag kollapset
  11 april 2014 kl. 05.56
  En brand i en etageejendom i Fredericia har fredag morgen udviklet sig. Taget er styrtet sammen på midten.
  Brandmanden er kørt på sygehuset til observation for røgforgiftning.
  Fredag morgen kl. 04.25 opstod der brand i en etageejendom på Prangervej 162. Flammerne bredte sig hurtigt til hele tagkonstruktionen og flere beboere måtte evakueres.
  Brandvæsnet i Fredericia har haft assistance af brandværn fra Kolding, Odense, Middelfart og Vejle, men trods den hurtige indsats har det ikke være muligt at forhindre branden i at udvikle sig, fortæller Kasper Petersen fra fredericiainfo.dk, der hele morgenen har været på stedet.
  Omkring kl. 06.20 kollapsede taget.
  I alt tre opgange i boligblokken er berørt og flere lejligheder helt udbrændte.
  